LA UNION - Naipasidong iti salwad ti Agoo Municipal Police Station ti maysa a barangay kagawad kalpasan nga aksidente a napapatayna ti bukodna a bayaw.
Mismo a ti suspetsado a ni Florendo Mina, 57-anyos, barangay kagawad idiay brgy. San Jose Norte iti ili ti Agoo, ti nangiturong iti bayawna a ni Patricio Verceles iti pagagasan kalpasan ti panagriri dagitoy.
Naamuan nga iti oras nga alas-8:30 iti agsapa ket nagtulag dagiti dua nga agsarak iti kalsada tapno agtongtong ngem rimsua ti nabara nga argumento.
Dita metten a nagdinnanog dagiti dua a nangitunda iti pannakaitupa ti ulo ni Verceles iti konkreto a poste.
Kabayatan ti pannakataming ti biktima ket indeklaran ti doktor a pimmusay daytoy kalpasan laeng ti dua nga oras gapu iti nakaro nga injury iti ulona.
Aminado met ni Mina nga adda ti nagbiddutan daytoy, nga ita ket suksukimatenen dagiti otoridad.
Naamuan a nabayagen nga adda ti susik iti nagbaetan dagiti dua a mapapati a nangdegdeg iti argumento dagitoy.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn